stanford-oval/wikipedia huggingface dataset:
เรือนแพ (ภาพยนตร์)

สำหรับความหมายอื่น ดูที่ เรือนแพ
| เรือนแพ |
| --- | --- |
กำกับ: พระเจ้าวรวงศ์เธอ พระองค์เจ้าภาณุพันธุ์ยุคล เนรมิต
เขียนบท: พระนิพนธ์ : พระเจ้าวรวงศ์เธอ พระองค์เจ้าภาณุพันธุ์ยุคล บทภาพยนตร์ : เวตาล
อำนวยการสร้าง: พระเจ้าวรวงศ์เธอ พระองค์เจ้าภาณุพันธุ์ยุคล จรี อมาตยกุล
นักแสดงนำ: ไชยา สุริยัน ส. อาสนจินดา มาเรีย จาง จินฟง อดุลย์ ดุลยรัตน์ สมจิตต์ ทรัพย์สำรวย เชาว์ แคล่วคล่อง สาหัส บุญ-หลง ทัต เอกทัต สถาพร มุกดาประกร ชาลี อินทรวิจิตร เมืองเริง ปัทมินทร์ จำรูญ หนวดจิ๋ม
กำกับภาพ: พูนสวัสดิ์ ธีมากร
ตัดต่อ: อำนวย กลัสนิมิ พร้อม รุ่งรังษี
ดนตรีประกอบ: พระยาโกมารกุลมนตรี  หม่อมหลวงพวงร้อย สนิทวงศ์  หม่อมหลวงประพันธ์ สนิทวงศ์ สง่า อารัมภีร ชาลี อินทรวิจิตร
ผู้จัดจำหน่าย: อัศวินภาพยนตร์
วันฉาย: 23 ธันวาคม พ.ศ. 2504 ฉายที่ศาลาเฉลิมไทย
ความยาว: 125 นาที
ประเทศ: ไทย
ภาษา: ไทย
ข้อมูลจากฐานข้อมูลภาพยนตร์ไทย
เรือนแพ เป็นภาพยนตร์ไทยที่ออกฉายเมื่อปี พ.ศ. 2504 ร่วมทุนสร้างระหว่าง บริษัทอัศวินภาพยนตร์ กับ บริษัทชอว์บราเดอร์สแห่งฮ่องกง ระบบถ่ายทำด้วย 35 มม.ซูเปอร์ซีเนสโคป สีอิสแมนต์ เสียงพากย์ในฟิล์ม กำกับโดย พระเจ้าวรวงศ์เธอ พระองค์เจ้าภาณุพันธุ์ยุคล หรือพระนาม ภาณุพันธ์ และ เวตาล ร่วมกับ ครูเนรมิต นักแสดงนำประกอบด้วยนักแสดงไทย และนักแสดงฮ่องกง เพลงประกอบภาพยนตร์ที่ยังมีชื่อเสียงอยู่จนถึงทุกวันนี้ คือเพลง เรือนแพ ประพันธ์คำร้องโดย ชาลี อินทรวิจิตร ทำนองโดย สง่า อารัมภีร ขับร้องโดย ชรินทร์ นันทนาคร ถือได้ว่าเป็นเพลงประจำตัวของชรินทร์ เลยทีเดียว
ฉายครั้งแรกเมื่อวันที่ 23 ธันวาคม พ.ศ. 2504 ที่ศาลาเฉลิมไทย ต้อนรับปีใหม่ปี พ.ศ. 2505 และได้นำกลับมาฉายอีกครั้ง ในปี พ.ศ. 2506 สร้างใหม่ครั้งที่สองเมื่อ พ.ศ. 2532 ผลิตโดย ไฟว์สตาร์โปรดักชั่น กำกับโดย วิจิตร คุณาวุฒิ
ภาพยนตร์เรื่องนี้ ประสบความสำเร็จอย่างมากทั้งรายได้และรางวัล จากพิธีมอบรางวัลตุ๊กตาทอง ครั้งที่ 5 ประจำปี พ.ศ. 2505 ประกาศผลอย่างเป็นทางการ ณ สวนอัมพร เมื่อวันที่ 9 กุมภาพันธ์ พ.ศ. 2506 คือรางวัลภาพยนตร์ยอดเยี่ยม ผู้แสดงนำฝ่ายชายยอดเยี่ยม ผู้แสดงประกอบฝ่ายชายยอดเยี่ยม รางวัลออกแบบและสร้างฉากยอดเยี่ยม และรางวัลบันทึกเสียงยอดเยี่ยม
ต่อมา เสด็จพระองค์ชายใหญ่ทรงประทานบทภาพยนตร์ให้นำมาเรียบเรียงดัดแปลงเป็นนวนิยายครั้งแรก ตีพิมพ์โดยสำนักพิมพ์ ณ บ้านวรรณกรรม เมื่อปี พ.ศ. 2538 ในชื่อ "เรือนแพ"  ต่อมาทางค่ายเอ็กแซ็กท์ นำไปสร้างเป็นละครโทรทัศน์ ทางสถานีวิทยุโทรทัศน์กองทัพบกช่อง 5 ในปี พ.ศ. 2538 และ พ.ศ. 2554 ถือว่าเป็นหนึ่งในบทประพันธ์อมตะของเมืองไทย
ในปี พ.ศ. 2551 หอภาพยนตร์แห่งชาติ มูลนิธิหนังไทย ได้รับฟิล์มฉบับบูรณะใหม่ เพื่อเก็บรักษาไว้จนถึงปัจจุบัน และเป็นหนึ่งใน 100 ภาพยนตร์ไทยที่คนไทยควรดู ในปี พ.ศ. 2548 อีกด้วย และในปีพ.ศ. 2555 ได้รับคัดเลือกขึ้นทะเบียนเป็นมรดกภาพยนตร์ของชาติ  ประจำปี 2555 เนื่องในวันอนุรักษ์ภาพยนตร์ไทย (4 ต.ค.) ของหอภาพยนตร์ (องค์การมหาชน)
เรื่องย่อ

เจน (ส. อาสนจินดา) แก้ว (ไชยา สุริยัน) และริน (จินฟง) เป็นสามคนเพื่อนรักซึ่งหลงรัก เพ็ญ (มาเรีย จาง) ผู้หญิงคนเดียวกัน ทั้งหมดอาศัยอยู่ด้วยกันที่เรือนแพริมน้ำ ซึ่งเช่ามาจากเตี่ยของเพ็ญ ซึ่งมั่นหมายจะให้เพ็ญแต่งงานกับเจน  ต่อมาทั้งสามต่างต้องแยกย้ายจากกัน โดยเจน ซึ่งเรียนจบปริญญาด้วยคะแนนเกียรตินิยม ไปสมัครเป็นตำรวจ, ริน ไปเป็นนักร้อง ส่วนแก้ว ไปเป็นนักมวย
ในคืนฝนตกหนัก เพ็ญตกเป็นเมียของแก้ว ทั้งคู่สัญญาจะเป็นผัวเมียกันตลอดไป แก้วตกลงใจจะล้มมวยในการชกที่ลพบุรีเพื่อหาเงินมาแต่งงานกับเพ็ญ แต่เมื่อถึงเวลาชกจริงเขากลับชกอย่างสุดฝีมือเพื่อรักษาศักดิ์ศรีของตัวเอง ฝ่ายที่เสียพนันกลับจะมาเอาเรื่องกับแก้ว และถูกแก้วพลั้งมือฆ่าตาย แก้วกลายเป็นฆาตกรมีรางวัลนำจับ หลบหนีและไปเข้าร่วมกับแก๊งโจรจนได้เป็นหัวหน้าแก๊งแทนเสือหาญ
ทางการมีคำสั่งให้จับตายหัวหน้าแก๊งโจร เจน นายตำรวจใหม่ซึ่งได้รับคำสั่งให้ตามจับแก้ว ได้รับขอร้องจากเพ็ญให้ไว้ชีวิตแก้ว เจนพยายามเกลี้ยกล่อมให้แก้วยอมมอบตัวแต่ไม่สำเร็จ
ด้วยฝืมือการปราบปรามของนายเจน ทำให้แก๊งโจรของแก้วต้องหนีไปที่หาดใหญ่ เช่นเดียวกับรินซึ่งเป็นนักร้องประจำบาร์สตาร์ที่หาดใหญ่ เพื่อเก็บเงินเดินทางกลับกรุงเทพฯ แก้วตั้งชุมโจรกับเสือหาญที่หาดใหญ่ เขาคิดจะวางมือจากการเป็นโจร แต่เสือหาญไม่ยอมให้แก้ววางมือ เจนได้ติดตามแก๊งโจรจนถึงหาดใหญ่ ทำให้รู้ที่กบดานของแก้วและสมุน จึงเข้าจับกุม แก้วและสมุนหนีรอดไปได้ สร้างความแค้นเป็นอย่างยิ่ง โดยโจรระบุว่าสายลับของตำรวจคือนักร้องที่อยู่บาร์สตาร์ แก้วจึงสั่งฆ่าโดยหารู้ไม่ว่านักร้องคนนั้นคือ ริน
ขณะที่แก้วยืนอยู่ที่หน้าบาร์ แก้วได้ยินเสียงร้องของรินที่กำลังร้องเพลงเรือนแพอยู่ แก้วพยายามห้ามเสือหาญ ขณะที่รินร้องเพลงเรือนแพจนจบ เสือหาญก็ยิงรินเสียชีวิต เจนเข้ามาในขณะที่แก้วยืนถือปืนอยู่ จึงเข้าใจผิดคิดว่าแก้วเป็นคนฆ่าริน เจนจึงติดตามจับกุมจนแก้วและสมุนต้องเข้ามากรุงเทพอีกครั้ง เจนขอร้องให้เพ็ญนัดแก้วมาพบที่เรือนแพ เพ็ญจึงตัดสินใจนัดแก้วมาพบที่เรือนแพ ในตอนกลางคืน แก้วมาตามนัด เจนจึงปรากฏตัวพร้อมเจ้าหน้าที่ตำรวจ แต่เพ็ญขอร้องให้แก้วยอมมอบตัว แก้วจึงตัดสินใจยอมมอบตัว
แต่เสือหาญบุกเข้ายิงเจน แล้วยิงแก้วไปอีกคน สมุนโจรถูกสังหารและถูกจับทั้งหมด เสือหาญจึงจะฆ่าเจน แต่แก้วก็ตัดเชือกปล่อยเรือทิ่มตรงเสือหาญ เสือหาญจึงกระหน่ำยิงแก้วก่อนตาย ก่อนที่แก้วตายแก้วมอบแหวนให้กับเพ็ญ แล้วบอกว่าไม่ได้ฆ่าริน แล้วเรือนแพจึงล่มพังไป
นักแสดงหลัก

| ปี | พ> ศ. 2504 | พ> ศ. 2532 | พ> ศ. 2538 | พ> ศ. 2554 |
| --- | --- | --- | --- | --- |
| รูปแบบการนำเสนอ | ภาพยนตร์ 35มม. | ภาพยนตร์ 35 มม. | ละคร ช่อง 5 | ละคร ช่อง 5 |
| ผู้สร้าง | อัศวินภาพยนตร์   ชอว์บราเดอร์สแห่งฮ่องกง | ไฟว์สตาร์โปรดักชั่น | เอ็กแซ็กท์ | เอ็กแซ็กท์ |
| ทีมผู้ผลิต | อัศวินภาพยนตร์   ชอว์บราเดอร์สแห่งฮ่องกง | ไฟว์สตาร์โปรดักชั่น | เอ็กแซ็กท์ | เอ็กแซ็กท์ |
| บทแสดง | เวตาล |  |  |  |
| ผู้กำกับ | พระเจ้าวรวงศ์เธอ พระองค์เจ้าภาณุพันธุ์ยุคล เนรมิต | วิจิตร คุณาวุฒิ | สุพล วิเชียรฉาย | สันต์ ศรีแก้วหล่อ |
| เจน | ส. อาสนจินดา | รอน บรรจงสร้าง | ศรัณยู วงษ์กระจ่าง | ยุกต์ ส่งไพศาล |
| แก้ว | ไชยา สุริยัน | สันติสุข พรหมศิริ | พงษ์พัฒน์ วชิรบรรจง | ภาคิน คำวิลัยศักดิ์ |
| ริน | จินฟง | วิระ บำรุงศรี | จอนนี่ แอนโฟเน่ | นภัทร อินทร์ใจเอื้อ |
| เพ็ญ | มาเรีย จาง | สมรัชนี เกสร | นุสบา วาณิชอังกูร | บุษกร ตันติภนา |
| นกเอี้ยง | - | - | - | แอริณ ยุกตะทัต |
เพลงประกอบ

บรรเลงโดย จุลดุริยางค์ กองทัพเรือ และวงดนตรี 'อัศวิน' เพลงเด่นในเรื่อง ได้แก่
เรือนแพ ขับร้องโดย ชรินทร์ นันทนาคร
วันเพ็ญ ขับร้องโดย ชรินทร์ นันทนาคร - สวลี ผกาพันธุ์
เงาไม้ ขับร้องโดย สวลี ผกาพันธุ์
สายชล ขับร้องโดย ชรินทร์ นันทนาคร (ฉากนี้ถูกตัดออกทั้งหมดเพื่อความกระชับของเรื่องในการฉายครั้งต่อ ๆ มา)
เพลงประกอบ > เวอร์ชันละครโทรทัศน์

พ.ศ. 2538
เรือนแพ ขับร้องโดย วสันต์ โชติกุล
พ.ศ. 2554
เรือนแพ ขับร้องโดย กัน นภัทร อินทร์ใจเอื้อ
รางวัล (ภาพยนตร์ พ.ศ. 2504)

ได้รับรางวัลในพิธีมอบรางวัลตุ๊กตาทอง ครั้งที่ 5 ประจำปี พ.ศ. 2505 ซึ่งประกาศผลอย่างเป็นทางการ ณ สวนอัมพร เมื่อวันที่ 9 กุมภาพันธ์ พ.ศ. 2506 รวม 5 สาขา ได้แก่
สาขา  ภาพยนตร์ยอดเยี่ยม (พระเจ้าวรวงศ์เธอ พระองค์เจ้าภาณุพันธุ์ยุคล แห่ง อัศวินภาพยนตร์)
สาขา นักแสดงนำชายยอดเยี่ยม (ไชยา สุริยัน)
สาขา นักแสดงประกอบชายยอดเยี่ยม (ส.อาสนจินดา)
สาขา ออกแบบและสร้างฉากยอดเยี่ยม (เฉลิม พันธุ์นิล)
สาขา บันทึกเสียงยอดเยี่ยม (น้อย บุนนาค)
เกร็ดเบื้องหลัง

ภาพยนตร์ระบบซีเนมาสโคป เรื่องแรกของ อัศวินภาพยนตร์ โปสเตอร์รุ่นแรก โดยฝีมือของ เปี๊ยก โปสเตอร์ ส่งพิมพ์ระบบอ๊อฟเซ็ทที่ฮ่องกง เนื่องจากเป็นระบบใหม่ล่าสุดที่ยังไม่มีในเมืองไทยสมัยนั้น
ภาพยนตร์เรื่องแรกของ พูนสวัสดิ์ ธีมากร ในฐานะช่างกล้อง หลังจากฝึกงานที่โรงถ่ายโตโฮ ประเทศญี่ปุ่น
ส.อาสนจินดา สมจิตต์ ทรัพย์สำรวย สาหัส บุญ-หลง ทัต เอกทัต และ จำรูญ หนวดจิ๋ม พากย์เสียงตนเองลงฟิล์ม
ยุพน ธรรมศรี และ จุรี โอศิริ พากย์เสียง ไชยา สุริยัน และ มาเรีย จาง ตามลำดับ
พูนสวัสดิ์ ธีมากร พากย์เสียง จินฟง
สวลี ผกาพันธ์ และ ชรินทร์ นันทนาคร ร้องเพลงแทน มาเรีย จาง และ จินฟง ตามลำดับ
เพลงประกอบในเรื่องเคยใช้ในภาพยนตร์ของบริษัทไทยฟิล์ม ได้แก่ บัวขาว จากเรื่อง แม่สื่อสาว (2481)  วันเพ็ญ จากเรื่อง วันเพ็ญ (2482) และ เงาไม้ จากเรื่อง ลูกทุ่ง (2483)
ฉากซ้อมการแสดงในห้องส่งทีวี แก้ว อัจฉริยะกุล เป็นดารารับเชิญบทผู้กำกับการแสดง, สง่า อารัมภีร เป็น คามีโอ (cameo) บทนักเปียโน
เจือ จักษุรักษ์ เป็นดารารับเชิญบทกรรมการมวย บนเวทีราชดำเนิน
มาเรีย จาง เป็นชื่อใหม่ของดารานำหญิงที่ใช้เฉพาะภาพยนตร์เรื่องนี้เพื่อความไพเราะในการออกเสียงภาษาไทย ส่วนชื่อในไตเติ้ลภาพยนตร์ของ ชอว์บราเดอร์ส บริษัทต้นสังกัดของเธอคือ หยี-กวาง
ในการฉายรอบแรกซึ่งสมัยนั้นเรียกว่า รอบปฐมทัศน์เพื่อการกุศล คือวันที่ 22 ธันวาคม 2504 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทอดพระเนตรภาพยนตร์ ณ โรงภาพยนตร์ศาลาเฉลิมไทย ด้วย
รางวัลตุ๊กตาทองตัวแรกของ ไชยา สุริยัน ในฐานะดารานำชายยอดเยี่ยม และ ส.อาสนจินดา ในฐานะดาราประกอบชายยอดเยี่ยม
ดนตรีประกอบมาจากงานคลาสสิคที่มีชื่อเสียง "แกรนด์แคนยอนซูอิด" (Grand Canyon Suite) ท่อนสุดท้าย  "เมฆก่อตัว" (Cloudburst) ในฉากพายุและเหตุการณ์ต่าง ๆ, "คัมแบ็คทูซอร์เร็นโต้" (Come back to Sorrento) ตอนอาจารย์กิตติ (อบ บุญติด) เล่นเปียโน  และ "วอลทซ์บลูดานูบ" (Blue Danube Waltz) ในฉากรินสอนดนตรี (ต่อมาใช้ในฉากนางเอกเต้นรำกับเจ้าพระยา เรื่อง เป็ดน้อย ด้วย)
การบูรณะฟิล์มภาพยนตร์

มูลนิธิหนังไทย ร่วมกับ เทคนิคคัลเลอร์ (ประเทศไทย) และหอภาพยนตร์แห่งชาติ ได้บูรณะฟิล์มพร้อมกับเรื่อง พระเจ้าช้างเผือก ปี 2484 ด้วยเทคโนโลยีดิจิตัล โดยการสนับสนุนของ บริษัท เทคนิคคัลเลอร์ (ประเทศไทย) จำกัด ตั้งแต่เมื่อปี พ.ศ. 2548 ใช้เวลาดำเนินงานกว่า 3 ปี งบประมาณ  10 ล้านบาท
เมื่อการบูรณะสำเร็จและส่งมอบคืนแก่หอภาพยนตร์แห่งชาติแล้ว ได้จัดฉายรอบปฐมทัศน์เมื่อวันที่ 27 สิงหาคม พ.ศ. 2551 เมื่อเวลา 17.30 น. ถึง 20.00 น. ที่โรงภาพยนตร์เมเจอร์ซีเนเพล็กซ์ รัชโยธิน
ปัจจุบันเก็บรักษาไว้ที่หอภาพยนตร์ มูลนิธิหนังไทย ส่วนฟิล์มก๊อบปี้เก่าที่เคยนำออกฉายทั่วไปสมัยก่อนซึ่งบางส่วนขาดหายไป ทริปเปิ้ลเอ๊กซ์ฟิล์มได้วางจำหน่ายในรูปแบบวีซีดีและดีวีดี เมื่อ พ.ศ. 2549
การนำกลับมาสร้างใหม่

ปี 2532 นำกลับมาสร้างใหม่เป็นภาพยนตร์ โดย ไฟว์สตาร์โปรดักชั่น กำกับโดย วิจิตร คุณาวุฒิ นำแสดงโดย รอน บรรจงสร้าง รับบท เจน, สันติสุข พรหมศิริ รับบท แก้ว, วิระ บำรุงศรี รับบท ริน, สมรัชนี เกสร รับบท เดือน และนักแสดงร่วมด้วย พิศมัย วิไลศักดิ์, โกวิท วัฒนกุล และ ประจวบ ฤกษ์ยามดี เข้าฉายเมื่อ 4 เมษายน พ.ศ. 2532 ที่โรงหนังเอเธนส์-เดอะมอลล์เธียเตอร์-วังบูรพา-พาราไดซ์-ปู่เจ้าสำโรง-ลาดพร้าวสะพาน 2-เอเซียรามา-ศรีย่าน แต่กระแสหนังกลับไม่แรงอย่างที่คาด
ปี 2538 สร้างเป็นละครโทรทัศน์ครั้งแรก โดย เอ็กแซ็กท์ ออกอากาศทาง สถานีวิทยุโทรทัศน์กองทัพบกช่อง 5 กำกับการแสดงโดย สุพล วิเชียรฉาย นำแสดงโดย ศรัณยู วงษ์กระจ่าง รับบท เจน, พงษ์พัฒน์ วชิรบรรจง รับบท แก้ว, จอนนี่ แอนโฟเน่ รับบท ริน, นุสบา วานิชอังกูร รับบท เพ็ญ ร่วมด้วย วาสนา สิทธิเวช, วราพรรณ หงุ่ยตระกูล, มารุต สาโรวาท, ดวงหทัย ศรัทธาทิพย์, อัจฉราวดี เถาเสถียร, จีรศักดิ์ ปิ่นสุวรรณ, วรวุฒิ ธีรพล, กรองทอง รัชตวรรณ, อิทธิฤทธิ์ สิงหรัตน์, โกร่ง กางเกงแดง, ราม มารุต, วราภรณ์ บุนนาค ซึ่งออกอากาศไปตั้งแต่วันที่ 10 กุมภาพันธ์ พ.ศ. 2538 ถึงวันที่ 27 พฤษภาคม พ.ศ. 2538
ปี 2554 สร้างเป็นละครโทรทัศน์ครั้งที่สอง โดย เอ็กแซ็กท์ และ ซีเนริโอ ออกอากาศทาง สถานีวิทยุโทรทัศน์กองทัพบกช่อง 5 กำกับการแสดงโดย สันต์ ศรีแก้วหล่อ นำแสดงโดย ยุกต์ ส่งไพศาล รับบท เจน, ภาคิน คำวิลัยศักดิ์ รับบท แก้ว, นภัทร อินทร์ใจเอื้อ รับบท ริน, บุษกร ตันติภนา รับบท เพ็ญ  พร้อมกับนักแสดงสมทบ สันติสุข พรหมศิริ, จักรกฤษณ์ อำมะรัตน์, ดิลก ทองวัฒนา, สรพงศ์ ชาตรี, กรุง ศรีวิไล, ภัสสร บุญยเกียรติ, ณหทัย พิจิตรา, เม เดอะสตาร์, อลิชา ไล่ศัตรูไกล, แอริน ยุกตะทัต, ภูริ หิรัญพฤกษ์ และ ทองขาว ภัทรโชคชัย ถ่ายทำที่ บ้านแสงสูง ลำลูกกาคลอง 12 จังหวัดปทุมธานี ออกอากาศในวันที่ 20 มิถุนายน 2554 ถึงวันที่ 9 สิงหาคม พ.ศ. 2554 ได้รับรางวัลโทรทัศน์ทองคำครั้งที่ 26 (นักแสดงนำชายดีเด่น) และรางวัลเมขลา ครั้งที่ 24 (รางวัลมณีเมขลาดีเด่นยอดนิยม ประเภทดารานำชายดีเด่นยอดนิยมและละครดีเด่นยอดนิยม)
ดูเพิ่ม

เรือนแพ
เรือนแพ (ละคร)
เรือนแพ (เพลง)
เรือนแพ (นิยาย)
กนกพงศ์ สงสมพันธุ์

| กนกพงศ์ สงสมพันธุ์ |
| --- | --- |
เกิด: 9 กุมภาพันธ์ พ.ศ. 2509 อำเภอควนขนุน จังหวัดพัทลุง ประเทศไทย
เสียชีวิต: 19 กุมภาพันธ์ พ.ศ. 2549 (40 ปี)
อาชีพ: กวี นักเขียน
กนกพงศ์ สงสมพันธุ์ เกิดเมื่อ 9 กุมภาพันธ์ 2509 ที่บ้านจันนา อ.ควนขนุน จ.พัทลุง เป็นบุตรของนายวณิช นางยุพา สงสมพันธุ์ เรียนที่วัดไทรโกบ อ.ควนขนุน จนจบ ป.4 แล้วจึงไปเรียนต่อที่โรงเรียนวัดพิกุลทอง อ.เมืองพัทลุง จนจบ ป.7 จากนั้นศึกษาต่อระดับมัธยมศึกษาที่ โรงเรียนพัทลุง อ.เมืองพัทลุง จนจบ ม.6 เอนทรานซ์เข้าเรียนต่อได้ที่คณะวิทยาการจัดการ (เอกคอมพิวเตอร์ธุรกิจ) มหาวิทยาลัยสงขลานครินทร์ เรียนอยู่ระยะหนึ่งและสอบเข้าศึกษาในคณะเดิม (เอกรัฐประศาสนศาสตร์) อยู่ 3 ปี จึงตัดสินใจออกจากมหาวิทยาลัยเพื่อเขียนหนังสือ
ผลงาน

ป่าน้ำค้าง (2532) กวีนิพนธ์
สะพานขาด (2534) รวมเรื่องสั้นชุดที่ 1
คนใบเลี้ยงเดี่ยว (2535) รวมเรื่องสั้นชุดที่ 2
แผ่นดินอื่น (2539) รวมเรื่องสั้นรางวัลซีไรต์ พ.ศ. 2539 รวมเรื่องสั้นชุดที่ 3
บันทึกจากหุบเขาฝนโปรยไพร (2544) ความเรียงเชิงบันทึกทัศนะ
ยามเช้าของชีวิต (2546) เรื่องเล่าเชิงบันทึกทัศนะ
โลกหมุนรอบตัวเอง (2548) รวมเรื่องสั้นชุดที่ 4
ในหุบเขา (2549) กวีนิพนธ์
นิทานประเทศ (2549) รวมเรื่องสั้นชุดที่ 5
รอบบ้านทั้งสี่ทิศ (2549) รวมเรื่องสั้นชุดที่ 6
กวีตาย (2549) 2 เรื่องสั้นเล่มเล็ก
คนตัวเล็ก (2550) รวมเรื่องสั้นชุดที่ 7
นิยายรัก ฤดูร้อน และ รอยเท้าบนผืนทราย (2551) ต้นร่างนวนิยาย
หมื่นปีกนก (2552) กวีนิพนธ์
เช ยังไม่ตาย (2553) สารคดี
จดหมายถึงเพื่อน (2554) รวมจดหมายถึงเพื่อน
ศรัณยู วินัยพานิช

| ศรัณยู วินัยพานิช |
| --- | --- |
ไอซ์ ศรัณยู วินัยพานิช
ข้อมูลพื้นฐาน
ชื่อเกิด: ศรัณยู วินัยพานิช
รู้จักในชื่อ: ไอซ์
เกิด: 12 กันยายน พ.ศ. 2527 (40 ปี)
ที่เกิด: จังหวัดชัยนาท ประเทศไทย
แนวเพลง: ป็อป, อาร์แอนด์บี, ลูกทุ่ง, โฟล์ค, แดนซ์, โซล, บลูส์, ป๊อปร็อค
อาชีพ: นักร้อง, นักแสดง, พิธีกร, ยูทูบเบอร์
เครื่องดนตรี: เสียงร้อง
ช่วงปี: พ.ศ. 2546 - ปัจจุบัน
ค่ายเพลง: เมกเกอร์เฮด (2546–2549) จีเอ็มเอ็มทีวี เรคคอร์ด (2549–2556) อิสระ (2556–2566) แกรมมี่โกลด์ในเครือจีเอ็มเอ็ม มิวสิค (2566–ปัจจุบัน)

สมาชิก: เป๊ก-อ๊อฟ-ไอซ์

เว็บไซต์: เว็บไซต์ทางการ
ศรัณยู วินัยพานิช ชื่อเล่น ไอซ์ เป็นนักร้อง ซึ่งมีชื่อเสียงจากการชนะเลิศรายการ "เฟิร์สต์สเตจโชว์" (First Stage Show) ประจำปี พ.ศ. 2546 อดีตสังกัดจีเอ็มเอ็ม แกรมมี่ และเซ็นสัญญาเป็นนักร้องสังกัดแกรมมี่โกลด์ โดยมีชื่อเสียงและผลงานอันเป็นที่รู้จักในเวลาต่อมา
ประวัติ

ไอซ์ ศรัณยูเกิดเมื่อวันที่ 12 กันยายน พ.ศ. 2527 ที่โรงพยาบาลชัยนาทนเรนทร จังหวัดชัยนาท เป็นบุตรของนายสมยศ วินัยพานิช (บิดา) และนางกรรณ์ทิมา วินัยพานิช (มารดา) ทั้งสองเป็นข้าราชการครู ซึ่งมีบุตร-ธิดา 3 คน เป็นพี่ชาย 1 คน ไอซ์เป็นคนที่ 2 และน้องสาวอีก 1 คน[ต้องการอ้างอิง] ศรัณยูจบการศึกษาระดับอนุบาลจนถึงระดับประถมศึกษาที่โรงเรียนอนุบาลชัยนาท ระดับมัธยมศึกษาที่โรงเรียนชัยนาทพิทยาคม และระดับอุดมศึกษาจากคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ ปิยา พงศ์กุลภา
การทำงาน

ไอซ์ เริ่มต้นการทำงานในวงการบันเทิง ด้วยการรับบทเป็น พรีเซนเตอร์กับสวนส้มทรายทอง เป็น พิธีกรภาคสนาม รายการ Wake club, I+zine, Ga-me Show, Teen center และยังเคยเป็นดีเจคลื่น 93.5EFM ซึ่งภายหลังเปลี่ยนเป็น 94 EFM ซึ่งเป็นผลงานชิ้นแรกแต่ก็ยังไม่ทำให้ไอซ์เป็นที่รู้จักมากนัก [ต้องการอ้างอิง] ขณะเดียวกันไอซ์ได้ให้กับรายการของแกรมมี่  และเป็นจังหวะเดียวกันที่ สายทิพย์ มนตรีกุล ณ อยุธยา มีโปรเจกต์ First Stage Show ไอซ์จึงเข้าร่วมแข่งขันและได้รับรางวัลชนะเลิศอันดับ 1 ในการแข่งขันนั้น และได้ออกซิงเกิลแรก คนมันรัก [ต้องการอ้างอิง] ต่อมาไอซ์ได้มีโอกาสร่วมโปรเจกต์ร้องเพลงในอีกหลายอัลบั้ม จนในที่สุดจึงได้ออกอัลบั้มเดี่ยวของตนเองอัลบั้มแรกภายใต้ชื่อ ไอซ์ ศรัณยู มีเพลงดังประจำอัลบั้มคือ คนใจง่าย ซึ่งภายหลังถือว่า คนใจง่าย เป็นเพลงประจำตัวของไอซ์ก็ว่าได้ และในอัลบั้ม มีเพลงประกอบละคร ด้วยแรงแห่งรัก คือเพลง "กลับมาได้ไหม" ซึ่งถือว่าเป็นที่รู้จัก และตามมาด้วย เพลง "คนดีๆทำไมไม่รัก" ซึ่งทั้งสามเพลงถือว่าได้รับความสำเร็จอย่างสูง
ต่อมาไอซ์ยังได้เข้าโครงการแลกเปลี่ยนวัฒนธรรมกับประเทศญี่ปุ่นและเกาหลี ซึ่งทำให้ไอซ์ได้มีโอกาสเปิดอัลบั้มแรกที่ประเทศญี่ปุ่นอีกด้วย[ต้องการอ้างอิง]
ภายหลังจากออกอัลบั้มชุดที่ 2 มีเพลงที่คนรู้จัก คือ "อย่าเล่นตัว" "เพื่อนสนิทคิดไม่ซื่อ" และ "แก้ปัญหาตัวเองไม่ได้" ไอซ์ได้ร่วมกันทำโปรเจกต์พิเศษกับเพื่อนร่วมค่ายอีกสองคนคือ เป๊ก ผลิตโชค และอ๊อฟ ปองศักดิ์ ในชื่อ Peck Aof Ice: Together และได้ออกซิงเกิล "แค่คนโทรผิด" เป็นซิงเกิลเปิดตัว
ในอัลบั้มที่ 3 มีชื่ออัลบั้มว่า "ICE With U" ซึ่งในอัลบั้มนี้ไอซ์มีเพลงที่ได้เผยแพร่ออกมาให้ฟัง คือเพลง "I See U" "คนน่าสงสาร" "ชอบคนเจ้าชู้" และ "เธอยิ่งเหงาฉันยิ่งเจ็บ" ซึ่งในเพลงที่ 2 ไอซ์ได้ไปถ่ายทำ MV ไกลถึงประเทศญี่ปุ่นและภายหลังการโปรโมทอัลบั้มแล้ว ไอซ์ได้มีคอนเสิร์ตใหญ่ของตัวเองเป็นครั้งแรกด้วย
ไอซ์เปิดตัวอัลบั้มชุดที่ 4 ICE FESTA หลังจากห่างหายจากวงการเพลงไปเกือบ 2 ปี โดยมีซิงเกิลเปิดตัวคือ "หอม" และซิงเกิลต่อมาคือเพลง "แพ้แล้วพาล" เพลงนี้ทำให้คนชื่มชมในเรื่องพัฒนาการในเรื่องการร้องของไอซ์อย่างมาก และอีกเพลงคือเพลง "ไม่ลองไม่รู้"  และมีเพลงคัพเวอร์ใหม่อย่าง "ขอเป็นคนของเธอ" ซึ่งเคยขับร้องโดยศิลปิน โบ สุนิตา
ในปี พ.ศ. 2554/ค.ศ. 2011 ไอซ์ได้ร่วมโปรเจกต์พิเศษ Jump & Play ซึ่งมีเพลง น่ารักเกิน และเพลงประกอบการ์ตูน ซุปเปอร์ฮีโร่ หล่อช่วยได้ คือเพลง อะไรก็ได้เพื่อเธอ
และต่อมาในกลางปี 2555 ได้ออกเพลงแรกของอัลบั้มชุดที่ 5 อัลบั้ม "รักกันนะ" ซึ่งมีเพลงโปรโมท คือเพลง Double Love อย่าไว้ใจความเหงา  รักกันนะ ชะชะช่า ปากว่าง และมีเพลง อยากหายใจ ซึ่งเป็นเพลงประกอบ ละคร มณีสวาท ด้วย
ต่อมาไอซ์ได้ออกอีก 2 ซิงเกิ้ลส่งท้าย คือเพลง อยากโดนเป็นเจ้าของ และ Miss You ก่อนที่ไอซ์จะหมดสัญญากับจีเอ็มเอ็ม แกรมมี่ และไอซ์เลือกที่จะไม่ต่อสัญญา แต่ ณ ปัจจุบันยังคงมีสัญญาใจกับทางจีเอ็มเอ็ม แกรมมี่ อยู่ และหันมารับงานแสดงมากขึ้นในช่วงปี 2560
ต่อมาในเดือนธันวาคม พ.ศ. 2566 ไอซ์ได้กลับมาร่วมงานกับจีเอ็มเอ็ม แกรมมี่ อย่างเป็นทางการอีกครั้ง โดยครั้งนี้ไอซ์เซ็นสัญญาในจีเอ็มเอ็ม มิวสิค และอยู่ภายใต้การดูแลของ แกรมมี่โกลด์ ซึ่งค่ายเพลงลูกทุ่ง โดยไอซ์จะทำเพลงออกมาในแนวเพลง Local Thai Modern โดยเริ่มปล่อย Single อย่างเป็นทางการในช่วงต้นปี 2567
จุดยืนทางการเมือง

ศรัณยูสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงานเพลง > อัลบั้มเดี่ยว

| ปี | สตูดิโออัลบั้ม | รายชื่อเพลง |
| --- | --- | --- |
| 2549 |  ICE Sarunyu เริ่มออกจำหน่าย : 30 พฤษภาคม พ.ศ. 2549  สังกัด : เมกเกอร์เฮด, จีเอ็มเอ็ม แกรมมี่  วางแผงในรูปแบบ : ตลับเทป, ซีดี, วีซีดี, ดาวน์โหลด |  คนใจง่าย  คนดีๆทำไมไม่รัก  เข้าข้างตัวเอง  หวงเพราะห่วง  กลับมาได้ไหม (เพลงประกอบละคร ด้วยแรงแห่งรัก)  ร้อน  อีกนานไหม  น้อยใจตัวเอง  ทำไมต้องทรมานตัวเอง  Hi-5(รูปเธอ)  คนมันรัก  หมอนสองใบกับใจเหงาๆ |
| 2550 |  Party on Ice เริ่มออกจำหน่าย : 24 กรกฎาคม พ.ศ. 2550  สังกัด : จีเอ็มเอ็ม แกรมมี่  วางแผงในรูปแบบ : ซีดี, วีซีดี,  ดาวน์โหลด |  อย่าเล่นตัว  เพื่อนสนิทคิดไม่ซื่อ  แก้ปัญหาตัวเองไม่ได้  อยากเป็นหมอน  ยอมให้เธอตี  หางตา  ให้ความรักโอบกอด  ผิดคนหรือเปล่า (Featuring วิน วงโปเตโต้)  นัดเดทตัวเอง  ใจช้ำๆ |
| 2551 |  ICE with U เริ่มออกจำหน่าย : 14 ตุลาคม พ.ศ. 2551  สังกัด : จีเอ็มเอ็ม แกรมมี่  วางแผงในรูปแบบ : ซีดี, วีซีดี, ดาวน์โหลด |  I see U  คนน่าสงสาร  มักง่าย (Featuring โก้ มิสเตอร์แซ็กแมน)  ชอบคนเจ้าชู้  Memory Heart  คำถามของคนอ่อนไหว  เธอยิ่งเหงาฉันยิ่งเจ็บ  ยักษ์  ไม่ต้องการอะไรอีกแล้ว  ทฤษฎี (Featuring โรส ศิรินทิพย์)  รักแรกพบ  Beat Bang! Bang!! (Featuring SHION และ nawii) |
| 2553 |  ICE Festa เริ่มออกจำหน่าย : 29 ตุลาคม พ.ศ. 2553  สังกัด : จีเอ็มเอ็ม แกรมมี่  วางแผงในรูปแบบ : ซีดี, วีซีดี, ดาวน์โหลด |  หอม (Featuring โอลีฟส์)  แพ้แล้วพาล  หน้าที่ของคนรอ  รักจริง เจ็บจริง  ไม่ลองไม่รู้ (Featuring หนูนา หนึ่งธิดา)  ถ้าหัวใจพูดได้  ไม่เสียน้ำตา  ขอเป็นคนของเธอ  แพ้แล้วพาล (Minus 1) (CD Bonus Track) |
| 2555 |  รักกันนะ เริ่มออกจำหน่าย : กรกฎาคม พ.ศ. 2555  สังกัด : จีเอ็มเอ็ม แกรมมี่  วางแผงในรูปแบบ : ซีดี,ดีวีดี คาราโอเกะ,ดาวน์โหลด | รายชื่อเพลง รักกันนะ (Featuring เปาวลี พรพิมล)  อย่าไว้ใจความเหงา  น้อยกว่าคนรัก มากกว่าเพื่อน  Double Love (Featuring น้ำชา ชีรณัฐ)  อยากหายใจ  กอดฉันต่อหน้าเขา  ปากว่าง  อะไรก็ได้เพื่อเธอ  น่ารักเกิน  JOURNEY OF LOVE |
| 2567 |  #ICE6 (NEW ALBUM 2024; Title TBA) เริ่มออกจำหน่าย : พ.ศ. 2567  สังกัด : แกรมมี่โกลด์ในเครือจีเอ็มเอ็ม มิวสิค  วางแผงในรูปแบบ : ดาวน์โหลด |  ยกมาทั้งสวน  น้ำมันพราย Feat นริลญา กุลมงคลเพชร  ผู้เสียหาย Feat Txrbo |
ผลงานเพลง > อัลบั้มพิเศษ

| ปี | ชื่ออัลบั้ม | รายชื่อเพลง |
| --- | --- | --- |
| 2551 |  เป๊ก-อ๊อฟ-ไอซ์ Together เริ่มออกจำหน่าย : 13 พฤษภาคม พ.ศ. 2551  สังกัด : จีเอ็มเอ็ม แกรมมี่  วางแผงในรูปแบบ : ซีดี, วีซีดี |  แค่คนโทรผิด  เธอคือสิ่งสุดท้าย  น่ารัก น่า love  ไม่รักอย่าทำให้คิด  เรื่องไม่ดีไม่จำ  ปฏิเสธเขาไป  เหนื่อยเกินไปหรือเปล่า  เพราะคำว่ารัก  รักกันนะ ดีนะ  ใจกว้างงงง  อย่าทำให้ฟ้าผิดหวัง (Bonus Track) |
| 2552 |  Music Box ICE ศรัณยู เริ่มออกจำหน่าย : 27 มีนาคม พ.ศ. 2552  สังกัด : จีเอ็มเอ็ม แกรมมี่  วางแผงในรูปแบบ : ซีดี, วีซีดี |  คนน่าสงสาร  รักแรกพบ  อย่าเล่นตัว  คนมันรัก  หวงเพราะห่วง  แก้ปัญหาตัวเองไม่ได้  คนดีๆทำไมไม่รัก  น้อยใจตัวเอง  หมอนสองใบกับใจเหงาๆ  บอกได้ไหม  อีกนานไหม  กลับมาได้ไหม  ใจช้ำๆ  เพื่อนสนิทคิดไม่ซื่อ  ทฤษฎี |
ผลงานเพลง > ซิงเกิ้ลเดี่ยว

| ปี | รายชื่อเพลง | ค่าย | หมายเหตุ |
| --- | --- | --- | --- |
| 2556 | อยากโดนเป็นเจ้าของ | จีเอ็มเอ็ม แกรมมี่ |  |
| 2556 | ใจไม่ร้าย…ทำไม่ลง | จีเอ็มเอ็ม แกรมมี่ |  |
| 2557 | Miss You | จีเอ็มเอ็ม แกรมมี่ |  |
| 2561 | อย่าไปแคร์ | จีเอ็มเอ็ม แกรมมี่ |  |
| 2562 | ดึก ดึ่ก ดึ๊ก | จีเอ็มเอ็ม แกรมมี่ |  |
| 2563 | อยู่ดี | จีเอ็มเอ็ม แกรมมี่ |  |
| 2566 | แค่ลืมไม่ได้ (PECK AOF ICE) | จีเอ็มเอ็ม แกรมมี่ | เพลงสุดท้ายภายใต้สังกัดจีเอ็มเอ็ม แกรมมี่ |
ผลงานเพลง > เพลงประกอบละคร

| ปี | ชื่อเพลง | ละคร/ภาพยนตร์ | ช่อง |
| --- | --- | --- | --- |
| 2548 | ลำเดียวกัน | พ่อแกกับแม่ฉัน | ช่อง 3 |
| 2549 | Perhaps Love (ภาคภาษาไทย) (ร้องร่วมกับ โรส ศิรินทิพย์) | ซีรีส์เกาหลี Princess Hours เจ้าหญิงวุ่นวายกับเจ้าชายเย็นชา |  |
| 2549 | อย่างไรก็รักเธอ | ตี๋ตระกูลซ่ง | ช่อง 3 |
| 2550 | กงจักรลายดอกบัว | กงจักรลายดอกบัว | ช่อง 3 |
| 2550 | ใจช้ำๆ | กงจักรลายดอกบัว | ช่อง 3 |
| 2551 | รักแรกพบ | สะใภ้ลูกทุ่ง | ช่อง 3 |
| 2556 | บอลลูน (ต้นฉบับเดิม เบิร์ด ธงไชย) | Love Balloon รักพองลม | ช่องจีเอ็มเอ็ม 25 |
| 2556 | อะไรก็ได้เพื่อเธอ | ซุปเปอร์ฮีโร่ หล่อช่วยได้ |  |
| 2556 | อยากหายใจ | มณีสวาท | ช่อง 3 |
| 2558 | หัวใจให้เธอ | สองหัวใจนี้เพื่อเธอ | ช่อง 3 |
| 2560 | กรุณามารบกวน | U-Prince Series ตอน เฟิร์สคลาส | ช่องจีเอ็มเอ็ม 25 |
| 2560 | ตรงนี้ ที่หัวใจ | ภารกิจรัก เรื่อง เหนี่ยวหัวใจสุดไกปืน | ช่อง 7 |
| 2561 | ต้องมนต์ My Baby | ชั่วโมงต้องมนต์ | ช่อง 3 |
| 2561 | บุพเพสันนิวาส | บุพเพสันนิวาส | ช่อง 3 |
| 2562 | สัญญากาสะลอง | กลิ่นกาสะลอง | ช่อง 3 |
| 2563 | ไม่มีวันไหนไม่รัก | ต้นหนชลธี | ช่อง AIS PLAY |
| 2563 | สุดเกลียดสุดรัก | เมียจำเป็น | ช่อง 3 |
| 2564 | ความรู้สึกไม่โกหก | ทะเลลวง | ช่อง 7 |
| 2564 | คำสัญญา | แม่นากพระโขนง 2021 | 9 MCOT |
| 2565 | แอบหลงรัก | แอบหลงรักเดอะซีรีส์ Secret Crush On You | ช่อง 3 |
| 2565 | แค่มองว่าเรารักกันก็พอ | คุณชาย | ช่องวัน 31 |
| 2566 | ยอมรับความจริง | ปาฏิหาริย์กาลเวลา | พีพีทีวี |
| 2566 | ความผูกพันที่ไม่ควรคิด | เพื่อนพ่อแล้วไงเป็นที่รักได้ก็แล้วกัน | ช่อง AIS PLAY |
ผลงานเพลง > อัลบั้มรวมฮิต

| ปี | ชื่ออัลบั้ม | หมายเหตุ |
| --- | --- | --- |
| 2556 |  ICE 10 ปี คนมันรัก ออกจำหน่าย : 9 พฤษภาคม พ.ศ. 2556  ค่าย : จีเอ็มเอ็ม แกรมมี่ |  24 เพลง  เป็นการนำบทเพลงที่โด่งดังและฮิตที่สุดของไอซ์ ศรัณยู ตั้งแต่อัลบั้มชุดที่ 1 ถึงชุดที่ 6 มารวมไว้ในอัลบั้มนี้ ซึ่งแบ่งเป็น 2 แผ่น และภาพหน้าปกจากอัลบั้ม รักกันนะ  วางแผงในรูปแบบ : Tape, CD, VCD Karaoke |